Diari Oficial de la Generalitat Valenciana


Sumari del DOGV 8223, del 30-01-2018 (2018/212)

Informe ambiental i territorial estratègic de la modificació puntual número 3 del Pla parcial del sector terciari Finca Tres Termes.
------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/212


Data del document
:   10-01-2018

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informe ambiental i territorial estratègic de la modificació puntual número 3 del Pla parcial del sector terciari Finca Tres Termes. [2018/212]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 3 del Pla parcial del sector terciari Finca dels Tres Termes, emés per l'Alcaldia mitjançant Resolució de data 9 de gener de 2018, del tenor literal següent:  
  
  
«Vista la instància (RE 2208-N-KC-62), presentada per José Daniel González Torres, en representació de Colorker, SA, en què se sol·licita que es procedisca a iniciar el procediment d'aprovació de la modificació puntual número 3 del Pla parcial del sector terciari Els Tres Termes, a la qual s'acompanya la proposta de la referida modificació comprensiva de la documentació següent:  
  
Annex I: document inicial estratègic.  
Annex II: esborrany del pla.  
  
Atés que el Programa d'actuació integrada del sector terciari Finca dels Tres Termes va ser delimitat per les normes subsidiàries i aprovat definitivament per la Comissió Territorial d'Urbanisme en data de 23 d'octubre de 1993.  
  
Atés que, posteriorment, es va tramitar una modificació de l'instrument de planejament; la modificació del pla parcial terciari, aprovada pel conseller d'Obres Públiques, Urbanisme i Transports el 18 de desembre de 1996, promoguda per l'entitat Exatresa.  
  
Atés que elaborat el planejament de desenvolupament, la mercantil Exatresa va formular proposta de programació, comprensiva de memòria i projecte d'urbanització, adjudicada a favor de la societat Tres Términos Arregui, SA, mitjançant acord plenari de data 13 de febrer de 1997.  
  
Atés que el 25 de febrer de 2015 l'entitat Tres Términos Arregui, SA, representada per Javier Arregui Preus, sol·licita l'inici d'avaluació ambiental i modificació puntual núm. 2 del Pla parcial del sector terciari Finca dels Tres Termes, que va ser aprovada definitivament en data 13 de juliol de 2016.  
  
Atés que, en data 29 de juny de 2017, el Ple de l'Ajuntament va acordar autoritzar la cessió de la condició d'urbanitzador del Programa d'actuació integrada per al desenvolupament de la unitat d'execució del sector terciari Finca dels Tres Termes que ostentava la mercantil Tres Términos Arregui, SA, a favor de la mercantil Colorker, SL.  
  
  
Atés que, a fi de complir el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha sotmés el document que conté la modificació del pla i el document inicial estratègic a consulta, per un termini de 20 dies hàbils, al Ministeri de Foment i a l'Ajuntament de Moncofa, sense que durant el dit termini s'haja efectuat cap pronunciament.  
  
Considerant que la modificació puntual presentada afecta exclusivament les determinacions de l'ordenació detallada, tal com ve definit en l'article 35 de la Llei 5/2014 d'ordenació del territori, urbanisme i paisatge (d'ara en avant LOTUP) i, en compliment de l'article 44.5 d'aquesta, li correspon a l'Ajuntament la formulació, tramitació i aprovació dels plans d'àmbit municipal que fixen o modifiquen ordenació detallada.  
  
Considerant que des del punt de vista ambiental, l'article 46 de la LOTUP establix que per a les modificacions menors de plans i programes, l'òrgan ambiental i territorial determinarà si la dita modificació ha de ser objecte d'avaluació ambiental i territorial estratègica simplificada o ordinària, per a la qual cosa haurà de tindre en consideració els criteris de l'annex VIII de la llei.  
  
Considerant que després de la modificació de determinats articles de la LOTUP realitzada per la Llei 10/2015, de mesures fiscals de gestió administrativa i financera i d'organització de la Generalitat, s'establix que per al cas d?»instruments de planejament urbanístic que afecten únicament i exclusivament l'ordenació detallada del sòl urbà definida en la present llei», l'òrgan ambiental i territorial serà l'ajuntament del terme municipal de l'àmbit del planejament.  
  
  
Vist el document inicial estratègic i l'informe emés pels serveis tècnics, del qual es desprén que tenint en consideració els criteris de l'annex VIII de la LOTUP, la modificació puntual proposada pot tramitar-se pel procediment d'avaluació ambiental i territorial estratègica simplificada al consistir en una mínima reorganització i/o ajust en zones concretes dels usos detallats del sector mantenint l'equilibri de les dotacions públiques i sense incrementar l'aprofitament lucratiu, sense que tinga efectes significatius sobre el medi ambient.  
  
  
A la vista de tot el que antecedeix, aquesta Alcaldia Presidència resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 3 del Pla parcial del sector terciari Finca dels Tres Termes, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la modificació del pla d'acord amb la seua normativa sectorial.  
  
Segon. Notificar als interessats la present resolució, amb la indicació que atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer. Publicar en el Diari Oficial de la Generalitat Valenciana el present informe els efectes previstos en l'article 51.7 de la LOTUP.»  
  
  
Xilxes, 10 de gener de 2018.- L'alcalde: José Martínez Melchor.